ଜୁକ୍ଲୋପେନ୍ଥିକ୍ସୋଲ

ଜୁକ୍ଲୋପେନ୍ଥିକ୍ସୋଲ (ଇଂରାଜୀ ଭାଷାରେ Zuclopenthixol ), ଏକ ବିକ୍ରୟ  ନାମ କ୍ଲୋପିକ୍ସଲ, ହେଉଛି ଏକ ଔଷଧ ଯାହା  ସିଜୋଫ୍ରେନିଆ ଏବଂ ଅନ୍ୟାନ୍ୟ ସାଇକୋସିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ତିଆରି ଉପରେ ନିର୍ଭର କରି ଏହା ପାଟିରେ ଦିଆଯାଏ କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଇପାରେ ।

ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ଉଦାସୀନତା, ଉଚ୍ଚ ରକ୍ତ ଶର୍କରା ସ୍ତର, ଯକୃତ ସମସ୍ୟା, ଯୌନ‌କ୍ରିୟାରେ ଅସୁବିଧା ଏବଂ ଶୋଇବାରେ ମଧ୍ୟ ଅସୁବିଧା ହୋଇପାରେ । ଯକୃତ କିମ୍ବା ବୃକ୍‌କ ସମସ୍ୟା ଥିଲେ ଅଳ୍ପ ମାତ୍ରାରେ ଏହି ଓଷଧ ବ୍ୟବହାର କରାଯିବା ଉଚିତ୍ । ଏହା ଏକ ସାଧାରଣ ଆଣ୍ଟିସାଇକୋଟିକ । ସ୍ତନ୍ୟପାନ କରାଇବା ସମୟରେ ଏହି ଔଷଧ ବ୍ୟବହାର କରିବା ସମ୍ଭବ ହୋଇପାରେ ।

ଜୁକ୍ଲୋପେନ୍ଥିକ୍ସୋଲ ୧୯୬୨ ମସିହାରେ ସୃଷ୍ଟି କରାଯାଇ ୧୯୭୮ରେ ଚିକିତ୍ସା କ୍ଷେତ୍ରରେ ବ୍ୟବହାର କରାଯାଇଥିଲା ।  ଏହା ଅଷ୍ଟ୍ରେଲିଆ, କାନାଡ଼ା, ନ୍ୟୁଜିଲ୍ୟାଣ୍ଡ ଏବଂ ବ୍ରିଟେନରେ ବ୍ୟବହାର ପାଇଁ ଅନୁମୋଦିତ ହୋଇଛି କିନ୍ତୁ ଯୁକ୍ତରାଷ୍ଟ୍ରରେ ନୁହେଁ ।   ବିଭିନ୍ନ କମ୍ପାନୀର କେତେକ ଔଷଧ ମୂଳ ନାମରେ ଉପଲବ୍ଧ, ବିକ୍ରୟ ନାମରେ ନୁହେଁ । ଫ୍ଲୁଫେନାଜିନର ବିକଳ୍ପ ଭାବରେ ଦୀର୍ଘ କାଳ କାର୍ଯ୍ୟକାରୀ ହେଉଥିବା ଡେକାନୋଏଟ ଔଷଧର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଯୁକ୍ତରାଜ୍ୟରେ ଏହା ୨୦୨୨ ମସିହାରେ ଅପେକ୍ଷାକୃତ ଶସ୍ତା ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki